b'\n_START_ARTICLE_\nGnophodes\n_START_SECTION_\nUtseende\n_START_PARAGRAPH_\nMiddelsstore (vingespenn ca. 50-75 millimeter), brune sommerfugler._NEWLINE_Disse sommerfuglene ligner mye p\xc3\xa5 den beslektede slekten Melanitis. Vingene har gjerne en tann p\xc3\xa5 forvingen like bak spissen, og et tannlignende utskudd p\xc3\xa5 bakvingen. Undersiden ligner et vissent blad.\n_START_SECTION_\nLevevis\n_START_PARAGRAPH_\nI likhet med mange andre Satyrinae holder disse sommerfuglene seg borte fra direkte sollys. De flyr helst i skumringen, inne i tett skog eller p\xc3\xa5 overskyede dager. De kan av og til komme til lys i skumringen. I skogen sitter de gjerne stille p\xc3\xa5 skogbunnen, fargene gir dem utmerket kamuflasje._NEWLINE_Larvene lever p\xc3\xa5 ulike slags gress (Poaceae).\n_START_SECTION_\nUtbredelse\n_START_PARAGRAPH_\nSlekten er utbredt i Sentral- og \xc3\x98st-Afrika, og finnes ogs\xc3\xa5 p\xc3\xa5 Madagaskar.'